Document ID: 32003D0573

32003D0573
L 194/89
JURNALUL OFÍCIAL AL UNIUNII EUROPENE
DECIZIA COMISIEI
din 31 iulie 2003
de modificare a Deciziei 94/85/CE privind importul de carne proaspătă de pasăre și a Deciziei 2000/609/CE de stabilire a condițiilor de sănătate necesare la importul de carne proaspătă de ratite în ceea ce privește Botswana
[notificată cu numărul C(2003) 2755]
(Text cu relevanță pentru SEE)
(2003/573/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/494/CEE a Consiliului din 26 iunie 1991 privind condițiile de sănătate animală care reglementează schimburile intracomunitare și importurile din țări terțe de carne proaspătă de pasăre (1), astfel cum a fost modificată ultima dată prin Directiva 1999/89/CE (2), în special articolul 9 alineatul (1),
întrucât:
(1)
Decizia 94/85/CE a Comisiei (3), astfel cum a fost modificată ultima dată prin Decizia 2001/733/CE (4), a stabilit o listă cu țările terțe din care se autorizează importurile de carne proaspătă de pasăre.
(2)
Decizia 2000/609/CE a Comisiei (5), astfel cum a fost modificată ultima dată prin Decizia 2000/782/CE (6), stabilește condițiile de sănătate publică și animală și certificarea sanitar-veterinară necesare la importul de carne de ratite de crescătorie.
(3)
O inspecție efectuată la fața locului de către serviciile Comisiei în luna mai 2001 a arătat că Botswana dispune de servicii veterinare suficient de bine structurate și organizate, în special în ceea ce privește situația zoosanitară a ratitelor. Cu toate acestea, legislația Botswanei nu prevede declararea oficială a gripei aviare.
(4)
În prezent, Botswana și-a modificat legislația cu scopul de a face obligatorie declararea gripei aviare la autoritatea competentă.
(5)
Decizia 94/85/CE trebuie modificată în consecință pentru a adăuga Botswana pe lista care figurează în anexă. Din motive de claritate, anexa va trebui înlocuită integral.
(6)
Anexa la Decizia 94/85/CE trebuie să indice în mod clar că în cazul Botswanei autorizarea se aplică numai pentru carnea de ratite.
(7)
De asemenea, anexa I la Decizia 2000/609/CE trebuie modificată cu scopul de a adăuga Botswana pe lista țărilor autorizate să exporte de carne de ratite de crescătorie către Uniunea Europeană. Din motive de claritate, anexa va trebui înlocuită integral.
(8)
Datorită situației sanitare din Botswana în ceea ce privește boala Newcastle, este necesar să se precizeze în mod clar în anexa I la Decizia 2000/609/CE că modelul B de certificat trebuie utilizat pentru exporturile de carne de ratite de crescătorie care provin din Botswana.
(9)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 94/85/CE se înlocuiește cu anexa I la prezenta decizie.
Articolul 2
Anexa I la Decizia 2000/609/CE se înlocuiește cu anexa II la prezenta decizie.
Articolul 3
Prezenta decizie se adresează statelor membre.
Adoptată la Bruxelles, 31 iulie 2003.

Labels: 3
17
18
6